**Tiesību akta projekta sākotnējās ietekmes novērtējuma ziņojums par**

**Ministru kabineta noteikumu projektu „Grozījumi Ministru kabineta 2009.gada 25.jūnija noteikumos Nr.644 „Klimata pārmaiņu finanšu instrumenta finansēto projektu īstenošanas, pārskatu iesniegšanas un pārbaudes kārtība”” (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Noteikumu projekts sagatavots saskaņā ar likuma „Par Latvijas Republikas dalību Kioto protokola elastīgajos mehānismos” 10.panta trešās daļas 2. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta 2009.gada 25. jūnija noteikumu Nr.644 „Klimata pārmaiņu finanšu instrumenta finansēto projektu īstenošanas, pārskatu iesniegšanas un pārbaudes kārtība” (turpmāk – MK noteikumi Nr.644) 26.punkts paredz, ka Klimata pārmaiņu finanšu instrumenta (KPFI) ietvaros finansējuma saņēmējs, kura īstenotajam projektam piešķirtais KPFI finansējums pārsniedz 284 574,36 *euro*, nodrošina gada pārskata auditu un līdz nākamā kalendārā gada 1.martam iesniedz atbildīgajā iestādē audita ziņojumu un gada pārskatu.Minētā norma (MK noteikumu Nr.644 26.punkts) tika iekļauta pamatojoties uz Gada pārskatu likuma (stājās spēkā: 01.01.1993., zaudēja spēku: 01.01.2016.) 1.pantu, t.i., MK noteikumos Nr.644 tika nodublēta Gada pārskatu likumā iekļautā norma, lai KPFI finansējuma saņēmējus nepastarpināti informētu (atgādinātu) par šāda dokumenta nepieciešamību. Papildus tam minētā norma paredzēja, ka gada pārskats nepieciešams, ja apgrozījums (ieņēmumi) no saimnieciskajiem darījumiem iepriekšējā pārskata gadā nepārsniedz 200 000 latu. Savukārt saskaņā ar Grozījumiem Gada pārskatu likumā (pieņemti: 19.09.2013.) tika paredzēts, ka gada pārskats nepieciešams, ja apgrozījums (ieņēmumi) no saimnieciskajiem darījumiem iepriekšējā pārskata gadā nepārsniedz 300 000 euro. Tajā pat laikā MK noteikumi Nr.644 netika atbilstoši precizēti (līdz ar to ir radusies situācija, ka noteikumos noteiktā summa 284 574,36 pēc būtības neatbilst Gada pārskatu likumā (kurš ir zaudējis spēku 01.01.2016.), kā arī šobrīd spēkā esošajai Gada pārskatu un konsolidēto gada pārskatu likumā noteiktajai normai).Saskaņā ar 2010.gada 9.jūnijā noslēgto līgumu “Atsevišķu Klimata pārmaiņu finanšu instrumenta deleģējuma funkciju īstenošanas līgums” starp Vides aizsardzības un reģionālās attīstības ministriju un valsts SIA “Vides investīciju fonds” projektu īstenošanas uzraudzības izpildes kārtību nodrošina SIA “Vides investīciju fonds”. Informācija nepieciešama, lai veiktu īstenoto projektu risku izvērtējumu. SIA “Vides investīciju fonds” minēto informāciju iegūst no SIA “Lursoft” datubāzēm. Līdz ar to dokumentu iesniegšana papīra formātā nav nepieciešama, tādējādi mazinot adminsitratīvo slogu. Ņemot vērā iepriekš minēto, kā arī to, ka spēkā ir jauns likums – Gada pārskatu un konsolidēto gada pārskatu likums, MK noteikumu Nr.644 26.punkts ir svītrojams. Ministru Kabineta 2010.gada 22.novembra rīkojums Nr. 676 “Par Reģionālās attīstības un pašvaldību lietu ministrijas likvidācijas nodrošināšanu” paredz līdz 2010.gada 31.decembrim likvidēt Reģionālās attīstības un pašvaldību lietu ministriju, pievienojot to Vides ministrijai. Līdz ar to tika izveidota Vides aizsardzības un reģionālās attīstības ministrija. Noteikumu projektā attiecīgi precizēts ministrijas nosaukums. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Vides aizsardzības un reģionālās attīstības ministrijas tīmekļa vietnē 2015.gada 28.decembrī. |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

*Anotācijas II, III, IV, V, VII sadaļas – projekts šo jomu neskar*.

Vides aizsardzības un reģionālās K. Gerhards

attīstības ministrs

Vīza:

Valsts sekretārs R. Muciņš

2016.05.10. 9:22

S.Grīnvalde

tālr. 67026907

sofija.grinvalde@varam.gov.lv